Verde la concedii. Cât costă o vacanță în Grecia.
Uniunea Europeană a aprobat certificatul verde, pe baza căruia poți călători. Certificatul digital COVID va fi gata până la sfârșitul lunii iunie. Vor avea certificat persoanele vaccinate, testate sau care au trecut prin boală. O săptămână în nordul Greciei costă de la 150€ pe persoană.
Imediat după ce Parlamentul European și Consiliul s-au pus de acord asupra certificatului digital COVID, agențiile de turism au și venit cu oferte de vacanță.Așa că ai de unde alege, spune Cosmin Vasile, agent de turism."Pentru Grecia, o săptămână, undeva în Nordul Greciei, costă 100 – 150 de euro pentru o persoană. Cazare șapte nopți și transport cu autocarul. Transportul cu avionul, bineînțeles este puțin mai scump, dar ne pregătim pentru destinații ca insula Zakynthos sau Peloponez în Sudul Greciei, acolo tarifele sunt puțin mai sus, 200 – 250 de euro", a declarat Cosmin Vasile, manager de vânzări Hello Holidays.Irina iubește călătoriile și abia așteaptă să se plimbe pe unde vrea, fără să mai fie condiționată de restricții."În ziua în care am făcut rapelul pot să spun că a fost una dintre cele mai fericite din viața mea în ultima perioadă. Aș vrea să revăd din nou Italia. Mă bătea gândul să merg și la Bruxelles sau la Paris", a spus Irina, amatoare de vacanțe.